Diari Oficial de la Generalitat Valenciana


Sumari del DOGV 2702, del 05-03-1996 (1996/837610)

RESOLUCIÓ de 9 de febrer de 1996, del president de la Comissió Territorial d'Urbanisme de València, per la que es fa públic l'acord de la Comissió Territorial d'Urbanisme de 31 de gener de 1996 relatiu a la modificació del Pla General d'Ordenació Urbana P-15 d'Ontinyent.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837610


Data del document
:   09-01-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València, per la que es fa públic l'acord de la Comissió Territorial d'Urbanisme de 31 de gener de 1996 relatiu a la modificació del Pla General d'Ordenació Urbana P-15 d'Ontinyent.   
La Comissió Territorial d'Urbanisme de València, en la sessió del 31 de gener de 1996, va adoptar aquest acord:  
Vist l'expedient tramés per l'Ajuntament d'Ontinyent, referit a la modificació del Pla General d'Ordenació Urbana P-15, per a la seua aprovació definitiva, i d'acord amb aquests  
Antecedents de fet  
Primer  
El projecte es va sotmetre a informació pública mitjançant acord pres pel Ple de l'Ajuntament, en la sessió del dia 3 de maig de 1995. Després del pertinent període d'informació pública, en què no es presentà cap al·legació, el va aprovar provisionalment el 26 d'octubre de 1995.  
Segon  
El projecte consta d'una memòria, plànols d'informació i plànols d'ordenació.  
S'han presentat tres còpies del projecte, que estan diligenciades com cal.  
Tercer  
Aquesta modificació proposa la correcció d'un error material que hi ha en el pla general, consistent en el fet que no es va dibuixar específicament amb el nombre de cinc alçades el solar de la cantonada dels carrers de José Iranzo i Dos de Maig. Es va procedir, en conseqüència, a la correcció amb el dibuix corresponent.  
Quart  
Ontinyent té un pla general d'ordenació urbana, aprovat definitivament per la Comissió Territorial d'Urbanisme el dia 29 de desembre de 1987.  
Fonaments de dret  
Primer  
La tramitació és correcta, d'acord amb l'article de la Llei 6/1994, reguladora de l'Activitat Urbanística (LRAU). D'altra banda, atés el contingut de la modificació, la documentació es considera suficient, de conformitat amb el que estableixen els articles 55 i 27 de la LRAU.  
Segon  
No s'observen inconvenients per a l'aprovació de la modificació que ens ocupa. Tanmateix, cal fer una matisació. La present modificació afecta una edificació singularitzada, i tracta de resoldre un problema d'interpretació del pla general, a causa, segons es manifesta, a un error. A la vista de la documentació aportada, s'observa que aquest problema d'interpretació, derivat de l'esmentat error es pot plantejar respecte d'altres punts del sòl urbà, és per això que, si bé en aquesta ocasió no hi ha inconvenient per aprovar la modificació concretada a un sol punt del sòl urbà, en cas que se'n promoga una altra en el mateix sentit, hauran de ser tractats juntament a ella la resta dels supòsits que se susciten per la mateixa causa.  
Tercer  
La Comissió Territorial d'Urbanisme és l'òrgan competent per a resoldre sobre l'aprovació definitiva dels plans generals i de les modificacions de municipis de menys de 50 mil habitants, de conformitat amb l'article 38 de la Llei reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, que aprova el Reglament dels òrgans Urbanístics de la Generalitat Valenciana.  
En vista d'aquests antecedents, la Comissió Territorial d'Urbanisme acorda:   
Aprovar definitivament la modificació del Pla General d'Ordenació Urbana, Error P-15 d'Ontinyent.  
L'Ajuntament d'Ontinyent haurà de notificar el contingut de l'acord a tots els particulars interessats en l'expedient de referència.  
Contra aquesta resolució, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptat a partir de la data de recepció de la present modificació.  
Tot això, sense perjudici de poder presentar qualsevol altre recurs que s'estime oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.